b'\n_START_ARTICLE_\nLovro Poga\xc4\x8dnik\n_START_SECTION_\n\xc5\xbdivljenje in delo\n_START_PARAGRAPH_\nPoga\xc4\x8dnik je dokon\xc4\x8dal gimnazijo v Ljubljani, pravo z doktoratom pa 1906 v Gradcu, bil nato 2 leti v sodni, potem v odvetni\xc5\xa1ki praksi in vstopil leta 1909 v slu\xc5\xbebo pri kranjskem de\xc5\xbeelnem odboru v Ljubljani, kjer je postal 1910 de\xc5\xbeelni komisar, 1912 pa de\xc5\xbeelni tajnik._NEWLINE_Poto\xc4\x8dnik, u\xc4\x8denec in veren prista\xc5\xa1 J. Kreka se je \xc5\xbee od 1907 posvetil delu v Slovenski kr\xc5\xa1\xc4\x8danski socialni zvezi (SKSZ) ter prevzel 10. nov. 1907 predsedni\xc5\xa1tvo novo ustanovljene Zveze telovadnih odsekov SKSZ (od 1909: Orli), ki je po njegovem prizadevanju narasla do leta 1913 na 168 odsekov s 5228 \xc4\x8dlani. Po smrti dr\xc5\xbeavnega poslanca I. \xc5\xbditnika| je kandidiral v njegovem volilnem okraju notranjskih kmetijskih ob\xc4\x8din ter bil 19. maja 1914 kot najmlaj\xc5\xa1i dr\xc5\xbeavni poslanec izvoljen v dunski parlament._NEWLINE_Ob prevratu je 31. oktobra 1918 prevzel v Narodni vladi SHS poverjeni\xc5\xa1tvo za narodno obrambo, ki ga je vodil v zelo te\xc5\xbeavnih razmerah do 20. januarja 1919, ko je z odlo\xc4\x8dbo iz Beograda Narodna vlada za Slovenijo prenehala delovati. V februarju 1919 je bil izvoljen za poslanca v prvo narodno predstavni\xc5\xa1tvo v Beogradu, kjer je stopil v tesnej\xc5\xa1e zveze s hrva\xc5\xa1ko kr\xc5\xa1\xc4\x8dansko socialno stranko (Pero Rogulja) ter se vneto udele\xc5\xbeeval njenih shodov, zlasti v Slavoniji. Napori zadnjih let pa so mu pospe\xc5\xa1ili tuberkulozo, kateri je oktobra 1919 podlegel, star \xc5\xa1ele 39 let._NEWLINE_V mlaj\xc5\xa1ih letih (1899\xe2\x80\x931904) je objavljal s svojim imenom in s psevdonimom Leon Levi\xc4\x8d liri\xc4\x8dne pesmi v katerih se zrcali hrepenenje po svobodi naroda in so\xc4\x8dustvovanje s poni\xc5\xbeanimi in trpe\xc4\x8dimi.'